ઉલ્લેખનીય છે કે સંજય લીલા ભણસાળીને 700 વર્ષ જૂની એક વાર્તાને આધાર બનાવી ફિલ્મ બનાવી છે. ફિલ્મના લીડ રોલમાં દિપીકા પાદુકોણ, શાહિદ કપૂર અને રણવીર સિંહ છે. આ ફિલ્મમાં શાહિદ મહારાવલ રતન સિંહનો રોલ ભજવી રહ્યા છે. અને રણવીર સિંહ સુલ્તાન અલ્લાઉદ્દીન ખિલજીની ભૂમિકામાં છે. કરણી સેનાનું કહેવું છે કે આ ફિલ્મમાં ઇતિહાસ સાથે ચેડા કરવામાં આવ્યા છે. અને તેને અયોગ્ય રીતે રજૂ કરવામાં આવી છે. સાથે જ ફિલ્મમાં ખિલજી અને પદ્માવતી વચ્ચે પ્રેમ પ્રસંગ પણ બતાવ્યો છે તેવો આરોપ કરણી સેનાનો છે. જો કે સંજય લીલા ભણસાળીનો દાવો છે કે આ ફિલ્મમાં આવો કોઇ સીન છે જ નહીં. ઉલ્લેખનીય છે કે ચૂંટણી પહેલા જ વિજય રૂપાણીએ ગુજરાતમાં આ ફિલ્મ રજૂ કરવા મામલે પ્રતિબંધ લગાવી ચૂક્યા છે. અને ગુજરાત સમતે સમગ્ર દેશમાં આ ફિલ્મનો રાજપૂતો દ્વારા વિરોધ કરવામાં આવી રહ્યો છે.